***Clutching at Straws*** er det fjerde studioalbumet til det britiske rockebandet Marillion. Albumet ble utgitt i juni 1987.

*Clutching at Straws* er Marillions nest største albumsuksess når det gjelder listeplassering. Albumet nådde andreplass på den britiske albumlista i juli 1987. Det ble utgitt tre singler fra albumet. «Incommunicado» kom ut i mai 1987, og nådde 6.-plass på den britiske singellista. «Sugar Mice» kom ut i juli og nådde 22.-plass. «Warm Wet Circles» kom ut i oktober og nådde også 22.-plass. «Incommunicado» er Marillions tredje største singelsuksess, etter «Kayleigh» og «Lavender» fra albumet *Misplaced Childhood*. I Norge nådde albumet 4.-plass på VG-lista - Marillions beste listeplassering i Norge til dags dato - mens ingen av singlene plasserte seg.

Musikken på albumet er ikke i utpreget grad progressiv, men har likevel mye nerve i seg. *Clutching at Straws* regnes vanligvis ikke som et konseptalbum, men albumet har likevel et klart tema: Det stressende artistlivet og påvirkning av diverse stoffer, særlig alkohol. I en viss grad fikk Fish' sangtekster et selvbiografisk preg.

> It was 1987, and if the 80's were defined by women, drugs and booze 'Clutching At Straws' represented last call. The final round served up amidst good cheer and familiar faces before the lights were thrown on, drawing not only the evening but the era to a close.
> 
> 
> Ian Mosley
> 
> 

> By this point in my life I'd fallen in love with Tamara, my future wife to be and was dealing with a relationship that was new and demanding as we both tried to deal with the endless touring. I couldn't find enough space for my own life and coping with responsibility wasn't my forte. The problem was that even though the tour had finished I couldn't. The excesses stayed on for the ride. This as you'd expect caused problems at home and in the band. I knew I was heading for the wall but I also knew that I wouldn't feel much when I hit it.
> 
> 
> Fish
> 
> 

*Clutching at Straws* ble Fish' siste album med Marillion. Gruppa forsøkte å komponere musikk til et nytt album, med dårlig resultat. Etter mye krangling mellom Fish og resten av gruppa, sluttet Fish i Marillion i september 1988.

*Clutching at Straws* ble utgitt i remastret 2CD-utgave i mars 1999. Bonus-CD-en har i tillegg til et par alternative versjoner og et singel-B-spor flere demoer som ble spilt inn under skriveprosessen for Marillions neste album, før Fish sluttet i gruppa. Mye av musikken på disse demoene endte til slutt opp på Marillions album *Seasons End*, mens deler av tekstene dannet grunnlaget for sanger på Fish' første soloalbum *Vigil in a Wildernes of Mirrors*. Teksten til demoen «Exile on Princes Street» utviklet seg etter hvert til tittelsporet på Fish' andre soloalbum *Internal Exile*. *Clutching at Straws* finnes for øvrig også i en remastret utgave uten bonus-CD-en.

All musikken på albumet er skrevet av gruppa som helhet: Fish, Mark Kelly, Ian Mosley, Steve Rothery og Pete Trewavas. Alle tekstene er skrevet av Fish.

Sporliste
---------

### Opprinnelig album

1. «Hotel Hobbies» (3.35)
2. «Warm Wet Circles» (4.25)
3. «That Time of the Night (The Short Straw)» (6.00)
4. «Going Under» (2.47)
5. «Just for the Record» (3.09)
6. «White Russian» (6.27)
7. «Incommunicado» (5.16)
8. «Torch Song» (4.05)
9. «Slainte Mhath» (4.44)
10. «Sugar Mice» (5.46)
11. «The Last Straw» (5.58)

    «Happy Ending»
* «Going Under» var ikke med på den opprinnelige LP-utgaven av albumet, men har vært med på alle andre utgaver (kassett, CD og remastrede utgaver).
* «Slainte mhath» er et skotsk uttrykk som kan oversettes med *Skål!*.
* «Happy Ending» er ikke en sang, men en 5 sekunders sekvens etter at siste sang på albumet har fadet ut. Sekvensen består av at Fish sier høyt «No!», fulgt av en kort, hul latter, med en enkel basstone under.

### Bonus-CD

1. «Incommunicado» (alternative version) (5.57)
2. «Tux On» (singel-B-side) (5.13)
3. «Going Under» (extended version) (2.48)
4. «Beaujolais Day» (demo) (4.51)
5. «Story from a Thin Wall» (demo) (6.47)
6. «Shadows on the Barley» (demo) (2.07)
7. «Sunset Hill» (demo) (4.21)
8. «Tic-Tac-Toe» (demo) (2.59)
9. «Voice in the Crowd» (demo) (3.29)
10. «Exile on Princes Street» (demo) (5.29)
11. «White Russians» (demo) (6.15)
12. «Sugar Mice in the Rain» (demo) (5.56)
13. «Warm Wet Circles» (rock'n roll version) (i multimediadel)

«Beaujolais Day» ble til under skriveprosessen til *Clutching at Straws*, men aldri gjort ferdig. «Story from a Thin Wall», «Shadows on the Barley», «Sunset Hill», «Tic-Tac-Toe», «Voice in the Crowd» og «Exile on Princes Street» ble til under den mislykkede skriveprosessen til gruppas neste album. Bonus-CD-en har en kort multimediadel som i hovedsak består av en diskografi for gruppas remastrede album og bonussporet «Warm Wet Circles» (rock'n roll version). For å spille bonussporet må en taste inn en spesiell kode, som i utgangspunktet måtte lastes ned fra gruppas nettside, men som i dag er åpent tilgjengelig: **r6a0v3ba**.

Personell
---------

* Fish – vokal
* Steve Rothery – gitarer
* Mark Kelly – keyboard
* Pete Trewavas – bass
* Ian Mosley – trommer

* Tessa Niles – koring på «That Time of the Night» og «The Last Straw»
* Chris Kimsey (kreditert som «Christopher 'Robbin' Kimsey») – koring på «Incommunicado»
* John Cavanaugh – Stemme på «Torch Song»

Referanser
----------

1. 1 2  everyhit.com
2. ↑  VG-lista

Eksterne lenker
---------------

* (en) *Clutching at Straws* på Apple Music Rediger på Wikidata

* (en) *Clutching at Straws* på Discogs Rediger på Wikidata

* (en) *Clutching at Straws* på MusicBrainz Rediger på Wikidata

* (en) Clutching at Straws på SoundCloud Rediger på Wikidata

* (en) *Clutching at Straws* på Spotify Rediger på Wikidata

* (en) *Clutching at Straws* på Last.fm Rediger på Wikidata

* (en) *Clutching at Straws* på AllMusic Rediger på Wikidata
* Informasjon om Clutcing at Straws på Marillions nettside Arkivert 14. mai 2011 hos Wayback Machine.
* Sangtekster på Marillions nettside

  


| * v
* d
* r
Marillion |
| --- |
| Medlemmer | 

|  |  |
| --- | --- |
| Nåværende | Steve Hogarth **·** Mark Kelly **·** Ian Mosley **·** Steve Rothery **·** Pete Trewavas |
| Tidligere | Fish **·** Mick Pointer **·** Diz Minitt **·** Brian Jelliman **·** Doug Irvine **·** John Helmer1 |

 |
| Album | *Script for a Jester’s Tear* **·** *Fugazi* **·** *Misplaced Childhood* **·** *Clutching at Straws* **·** *Seasons End* **·** *Holidays in Eden* **·** *Brave* **·** *Afraid of Sunlight* **·** *This Strange Engine* **·** *Radiation* **·** *marillion.com* **·** *Anoraknophobia* **·** *Marbles* **·** *Somewhere Else* **·** *Happiness Is the Road Vol. 1* **·** *Happiness Is the Road Vol. 2*
 **·** *Less Is More* **·** *Sounds That Can't Be Made* **·** *Fuck Everyone and Run (F E A R)* **·** *With Friends from the Orchestra* |
| Sideprosjekter | How We Live **·** The Europeans **·** The Wishing Tree **·** Iris **·** Kino **·** Transatlantic |
| 1 Tekstforfatter |

|  |  |
| --- | --- |
| Oppslagsverk/autoritetsdata | MusicBrainz
 |